Prokuratura va IIV tuzilmasiga yangi lavozimlar kiritildi. “Davyergeodezkadastr”ga qishloq xo‘jaligida dronlardan foydalanish bo‘yicha buyurtma berish vakolati berildi

“Agrar va oziq-ovqat sohalarini boshqarish tizimini yanada takomillashtirish chora-tadbirlari to‘g‘risida”gi Prezident qarori qabul qilindi. Bu haqda “Huquqiy axborot” Telegram kanali xabar qilgan.

Qaror bilan, bosh vazirning agrar va oziq-ovqat sohalarini rivojlantirish masalalari bo‘yicha o‘rinbosarining asosiy vazifalari belgilandi.
Bosh vazir o‘rinbosari, jumladan, qishloq xo‘jaligini rivojlantirishning 2020—2030-yillarga mo‘ljallangan strategiyasida belgilangan islohotlarni samarali amalga oshirishni ta’minlaydi.
Qarorda Bosh prokuratura tuzilmasida qishloq xo‘jaligi va oziq-ovqat xavfsizligi sohasida qonun hujjatlari talablariga rioya etilishi va ularning ijrosi ustidan nazoratni amalga oshirishga mas’ul etib belgilangan yangi:
Shuningdek, ekin maydonlarining o‘zboshimchalik bilan egallanishining oldini olish, qishloq xo‘jaligi texnikalari holatini nazorat qilish kabi bir qator vazifalarga mas’ul bo‘lgan ichki ishlar vaziri o‘rinbosari lavozimi ham joriy etildi.
Bosh prokuraturaning Qishloq xo‘jaligi sohasida qonunchilik ijrosi ustidan nazorat boshqarmasi Agrar va oziq-ovqat sohalarini rivojlantirishga oid qonunchilik ijrosi ustidan nazorat boshqarmasi deb qayta nomlandi.
Qaror bilan, Ichki ishlar vazirligi Moliya va moddiy-texnika ta’minoti bosh boshqarmasi vazirlik Moliya va moddiy-texnika ta’minoti departamenti etib qayta tashkil etildi.
Hujjatga ko‘ra, tuman va shahar hokimlari o‘z hududidagi qishloq xo‘jaligi ekin maydonlarida haqiqiy ahvolni o‘rganish uchun “Davyergeodezkadastr” yoki uning hududiy boshqarmalariga uchuvchisiz uchish apparatlaridan (dronlardan) foydalanish bo‘yicha buyurtma berish vakolatiga ega bo‘ldi.